Gilbert Stuart

Gilbert Charles Stuart () var ein USA-amerikansk kunstmålar. Stuart var ein leiande kunstmålar i tida etter den amerikanske revolusjonen og er særleg kjend for sine mange portrett av George Washington. Eit av portretta er gjengitt på den USA-amerikanske dollarsetelen.

venstre|mini|George Washington, ukjent år

Liv og gjerning
Stuart var fødd i Saunderstown i Rhode Island. Faren var ein skotsk immigrant som arbeidde  snusindustrien, og som frå 1762 dreiv handelsverksemd i Newport i Rhode Island.

Sonen Gilbert fekk opplæring i kunstmåling av ein skotsk kunstmålar frå 1770. Året etter reiste Stuart til England. Der prøvde han å livnære seg som kunstmålar, men gav opp og reiste heim i 1773.

Han reiste på ny til London i 1775. Der møtte han landsmannen Benjamin West og gjekk dei neste seks åra i lære hos han. På 1780-talet naut Stuart godt av store inntekter og stønad, dels på grunn av å vere ein sjarmerande person. Han tok høge prisar for verka sine, men sløste vekk pengane og stod ei tid i fare for å hamne i gjeldsfengsel.

I 1793 vende han tilbake til USA i håp om å skape seg ein formue gjennom å portrettere George Washington. Han lukkast og var nærast å rekne for ein hoffmålar for det samtidige USA. Stuart måla alle dei seks første US-amerikanske presidentane.

Stuart levde frå 1805 i Boston i Massachusetts, der han døydde i armod.

Kjelder
Aschehougs kunsthistorie. Bind 4 Kunstleksikon

Denne artikkelen bygger på «Gilbert Stuart» frå ,  den 13. mars 2012.  

Bakgrunnsstoff

Kategori:USA-amerikanske målarar
Kategori:Skotsk-amerikanarar
Kategori:Folk frå Rhode Island
Kategori:Portrettmålarar
Kategori:Målarar frå 1700-talet
Kategori:Målarar frå 1800-talet